Katsojien toiveuusinta numero 2
Koko loppuelämäsi voi muuttua nyt.
Kerron, miten elää toisin ja saada elämään ylivertainen rakkaus.
Siinä aiheemme tänään.
ILOA ARKEEN Uusi elämäntapa
Ei ole olemassa ongelmaa, jota Jumala ei voisi ratkaista.
Hän raivaa tien korpeen, hän tuo veden aavikkoon.
Joku teistä saattaa olla ymmällään elämänsä kulusta.
Kerron vain lyhyesti, että tiedän, miltä satutettuna olo tuntuu.
Varsinkin monet teistä nuorista ovat kokeneet järkyttäviä asioita.
Ehkä vanhempanne tai muut aikuiset eivät olekaan suojelleet teitä.
He eivät olekaan ohjanneet ja opettaneet teitä.
Opettajanne ovat saattaneet tuottaa pettymyksen.
Maailma saattaa tuottaa pettymyksen.
Jumala ei kuitenkaan tuota pettymystä!
Voitte luottaa Häneen!
Isäni käytti minua seksuaalisesti hyväksi lapsuusvuosinani.
Äiti ei tiennyt miten auttaa, joten hän sulki silmänsä asialta.
Se oli murhenäytelmä jo itsessään. Isä hyväksikäytti, äiti hylkäsi.
Tiedän, että joillekin teistä on on tapahtunut aivan samoin.
Tunnen sen yksinäisyyden ja ne tunteet, salailun tuskan.
Monta kertaa paholainen valehtelee, ettei elämä koskaan muutu hyväksi.
Elämä on aina huonompaa ja ala-arvoista.
Mutta jos rukoilette Jeesusta, Hän korvaa kärsimyksenne kaksinverroin.
Hän nostaa teidät ylös ja laskee jalkanne kalliolle.
Hän eheyttää teidät kokonaan.
Hän eheyttää teidän ruumiinne, mielenne, tunteenne ja henkenne.
Jumalan teot elämässäni ovat olleet ihmeitä.
Hämmästelen vieläkin, että Jumala antaa minun tehdä tätä mitä teen.
Totuus on, että vain yhden asian osaan todella hyvin.
En vähättele itseäni, mutta vain yhden asian osaan todella hyvin.
Se on puhuminen.
Minulla on suu.
Osaamanne asia voi olla mielestänne vähäpätöinen.
Jos sen antaa Jeesuksen käyttöön, hän tekee sillä hienoja asioita.
Ehkä hän ei käytä suutanne vaan kättänne tai jalkojanne.
Ehkä hän käyttää silmistänne loistavaa rakkautta Jeesukseen.
Toistan vielä, että Hän siunaa kaksinverroin vaikeuksien tähden.
Siinä yksinäisessä tilanteessa 9-vuotiaana livahdin kirkkoon.
Isäni ei olisi sallinut sitä. Hän ei halunnut kuulla Jumala-puheita.
Hän ei sietänyt kirkossakävijöitä eikä uskonnollisia ihmisiä.
Hänen mielestään nuo ihmiset pitivät itseään häntä parempina.
Huonoa elämää elävähän etsii vikaa hyvää elämää tavoittelevista.
Mitä muutakaan tällainen ihminen voisi tehdä.
Kun hän oli aloittanut juopottelun eräänä lauantaina, lähdin kirkkoon.
Miten ihmeessä osasinkaan sinne hakeutua!
Hämmästyttävää kyllä, Jumala oli laittanut sydämeeni halun pelastua.
Yhdeksänvuotiaana!
Otin kaksi serkkuani mukaan. Sanoin heille, että tänään pelastumme!
Olin hieman määräilevä jo silloin!
Kuitenkaan tuona iltana pelastusta haluavia ei kutsuttu alttarille.
Juuri noinhan paholainen toimii!
Mahdollisuudet katoavat juuri, kun päättää mennä eteenpäin elämässä.
Olin kai hieman hyökkäävä myös tuolloin.
Tilaisuuden loputtua otin serkkuja kädestä ja menin kirkon eteen.
Pyysin itkien pappia pelastamaan minut.
Pappi oli kovin pahoillaan, kun ei ollut esittänyt alttarikutsua.
Hän rukoili kanssamme ja tunsin Jumalan rakkauden valuvan itseeni.
Sain ikään kuin sisäisen kylvyn.
Paholaisen oli helppo pettää minua heti, koska en tuntenut sanaa.
Leikin seuraavana päivänä piiloa serkkujen kanssa.
Laskiessani minuun iski kiusaus tirkistää, minne muut piiloutuivat.
Kaikenlaista paholainen houkutteleekin ihmisen tekemään!
Tiesin, että se oli väärin, mutta en vastustanut kiusausta.
Kuulostaa varmaan typerältä, mutta luulin menettäneeni pelastuksen.
Vuosia luulin menettäneeni pelastuksen, koska sorruin syntiin.
Luulin, että olen vain kadotettu syntinen.
Tiedän nyt, että tuolloin sain sisäistä vahvuutta.
Sain varmuuden, että selviäisin tilanteesta, jossa olin.
Tekisin jotain suurta elämässäni.
Tunnen todella selvästi nyt, että teidän täytyy ymmärtää tämä.
Alku elämässä ei ole tärkein, tärkeintä on, miten lopettaa.
Alku on saattanut olla kehno, mutta loppu voi olla silti mahtava.
Ei helvetin paholainen eikä ihminen maan päällä voi estää kohtaloasi.
Täytyy vain olla horjumatonta tahtoa.
Olisipa minulla horjumatonta tahtoa, sanotte.
Voitte tänä iltana ottaa Jeesuksen pelastajaksenne!
Jeesus täyttää jumalallisella tahdolla!
Hän antaa hengen voiman, jolla selviää elämän vaikeuksista.
Tarkistin kreikan kielestä sanan "pelastus" merkityksen.
Se tarkoittaa vapautusta
- henkistä ikuista vapautusta, jonka Jumala antaa välittömästi
- niille, jotka katuvat Jumalan asettamien ehtojen mukaisesti
- ja panevat toivonsa Jeesukseen, jonka kautta yksin pelastuksen saa.
Muuta nimeä ei ole annettu pelastusta varten kuin Jeesus.
Hän ei ole monta tapaa, jotka takaavat hyvän elämän.
Hän sanoi: "Minä olen tie. Minä olen totuus."
"Minä olen maailman valo."
Hän pyytää päästä loistamaan tänään elämäsi pimeyteen.
Ollessani 9-vuotias Hän alkoi valaista pimeydessäni.
Hän istutti minuun toivon, että voin tehdä jotain suurta.
Pyydän teitä, älkää lykätkö asiaa myöhemmäksi.
Anelen, älkää viivytelkö ja viivytelkö,
ettei teidän ainoana seuralaisen vanhana olisi katumus.
Se olisi kaikkein surullisinta.
Minua hyväksikäyttänyt isäni tuli lopulta 80-vuotiaana uskoon.
Sain johtaa isäni Jeesuksen luokse ja kastaa hänet.
Vasta 80-vuotiaana hän myönsi mitä oli tehnyt minulle, pyysi anteeksi.
Luojalle kiitos hän on taivaassa nyt, mutta hän ei koskaan elänyt!
Ne kolme vuotta, jotka hän tämän jälkeen eli, säälin häntä todella.
Hän vain istui tuolissaan, pystyi hädin tuskin kävelemään.
Oli kaikenlaista sairautta.
Oli varmaan kauheaa vain istua istumistaan ja katua.
Kunpa en olisi! Kunpa olisin!
Älä vietä elämääsi toivoen, tee päätös!
Päätä tänään, että elämästäsi tulee paras mahdollinen!
Päätä tänään, että et tuhlaa elämääsi!
Vaikka elämässä olisi tapahtunut mitä tahansa, älä jää itsesääliin.
Se ei muuta mitään.
Karista itsesääli ja päätä, että tuska muuttuu voitoksi.
Mitä on tehtävä, jotta saa Jeesuksen elämäänsä?
Pitää myöntää syntisyytensä.
On sanottava, että on syntinen. Se ei ole yhtään vaikeaa!
Älä keksi verukkeita väärälle elämäntavalle.
Tarvitsee vain sanoa olevansa syntinen ja sotkeneensa asiansa.
Katumus merkitsee syntien katumista ja halua lopettaa synnin tekeminen.
En tarjoa mahdollisuutta jatkaa elämäänne entiseen malliin.
Tarjolla ei ole Jeesus-leimaa elämälle, jota maailma elää.
Pyydän pian ihmisiä alttarille antamaan elämänsä Jeesukselle.
Pyydän antamaan elämänne pois, en ottamaan Jeesusta mukaan sotkuihin.
Jeesus ei ole pikakorjaaja, joka kutsutaan tarvittaessa!
Jumalan palveleminen ei ole tylsää.
Se on jännittävintä, mitä elämässään voi tehdä.
On ymmärrettävä, että itse ei voi itseään auttaa.
Ei ole olemassa mitään, millä ostaa anteeksianto.
Hyvillä teoilla ja omin avuin ei taivaaseen pääse!
Sydämessä on oltava Jeesus.
Sillä niin rakasti Jumala maailmaa, että Hän antoi ainokaisen poikansa
- että jokainen, joka ainoastaan uskoo Häneen, pelastuu.
Jokainen uskoo johonkin, yhtä hyvin voisi uskoa johonkin järkevään.
Sellaiseen, joka selvästi tuottaa hyvää hedelmää ihmisten elämässä.
Eläviä todisteita olemme minä ja tuhannet muut täällä tänään.
Jumala on elävä ja tekee työtä ihmisten elämässä!
Hän muuttaa ihmisiä kaltaisekseen! Hän antaa elämisen arvoisen elämän!
Haluan kertoa, että elämäni on elämisen arvoinen.
Ennen kuin todella annoin elämäni Jeesukselle,
olin kirkossakävijä, mutta en ollut antautunut.
Ja puhun nyt monille tällaisille ihmisille myös!
Täällä on nimittäin neljän ihmisryhmän edustajia tänään.
On yhdessä Jumalan kanssa taivasta kohti vaeltavia.
On ilman Kristusta vaeltavia.
On takaisin syntiin langenneita ja sitten vain uskonnollisia.
Haluan herätellä eritoten näitä uskonnollisia ihmisiä.
Heitä on ehkä petetty kaikkein eniten!
He luulevat kaiken olevan hyvin, koska käyvät kirkossa.
Kehottaako raamattu käymään kirkossa, jotta syntyisi uudelleen?
Pitääkö käydä kirkossa, jotta pääsisi taivaaseen? Ei!
Pitää syntyä uudelleen! Avaa sydämesi ja kutsu Jeesus sinne!
Anna hänen muuttaa itsesi hänen kaltaisekseen.
Minäkin olin kerran kirkossakävijä - en vakaumuksellinen kristitty.
On täysin eri asia palvella Jumalaa kaikella voimallaan.
Vuonna 1976 minut kastettiin, Jumalan voima valui minuun.
Päätin antaa itseni kokonaan Hänelle.
Olenpa ollut aikamoisessa kyydissä siitä lähtien!
Enkä sano, että sen jälkeen on kaikki ollut helppoa.
Ei ole helppoa antaa Jumalan muuttaa itseä.
Ei ole helppoa erota elämää myrkyttävistä ystävistä
tai elää yksinäisyydessä uusia ystäviä odotellessa.
Ei ole helppoa antaa anteeksi niille, jotka ovat satuttaneet,
tai rakastaa ilman vastarakkautta.
Aina ei ole helppoa totella Jumalaa.
Silti pahin päivä Jeesuksen kanssa on parempi kuin paras ilman Häntä!
Aamen!
Syntiin lankeaa senkin jälkeen, kun Jeesus on tullut elämään.
Alkaa matka, jolla opitaan tekemään parempia valintoja.
Syntiä tehdä yhä vähemmän ja vähemmän.
Kuitenkin olemme erehtyväisiä niin kauan kuin elämme maan päällä.
Jos virheet myöntää ja tunnustaa, Jumala puhdistaa synneistä.
Hän pesee jatkuvasti uskollisesti ja armollisesti kaikista synneistä.
Näin lupaa raamattu!
Synnit siirretään niin kauas ihmisestä kuin itä on lännestä.
Pidän tuosta! Ja kuunnelkaa!
Hän ei muista niitä enää.
Hän ottaa pois syntinne.
Joillakin teistä on syyllisyyden, synnin ja tuomitsemisen taakka.
Joillakin on häpeän taakka.
Voitte yksinkertaisesti sanoa: Jumala, en voi itseäni auttaa!
Annan itseni Sinulle! En välitä, mitä ihmiset ajattelevat!
En välitä, mitä se maksaa! En voi jatkaa enää näin!
Haluan oikean elämän! Haluan herätä iloiten, nukahtaa rauha sydämessä!
Haluan kohdella ihmisiä hyvin!
En halua elää elämää, jossa ei ole muita kuin minä!
Entä minä! Entä minä! Itsekästä, itsekästä!
Annan elämäni Kristukselle! Vastaanotan Hänet pelastajana.
En ansaitse sitä, mutta vastaanotan tämän ilmaisen lahjan!
Ja sitten astutaan polulle, jolla opetellaan elämään aivan toisin.
Kristityt eivät aina kanna hyvää hedelmää. He eivät iloitse.
Joskus he ovat onnettomimmat ihmiset maan päällä.
He eivät ole jatkaneet eteenpäin päätöksensä jälkeen.
He eivät ole opetelleet, miten elää Kristuksen kuoleman avaamaa elämää.
Kristitty on uusi luomus, kaikki entinen on mennyt, kaikki on uutta.
Kaikki on uutta!
Roomalaiskirjeiden mukaan Jumalalla on hyvä suunnitelma ihmiselle.
Mutta mielen täytyy uudistua, jotta hyvä suunnitelma toteutuu.
Uudessa elämässä ajattelee toisin, puhuu toisin, käyttäytyy toisin.
Nauttii tällaisista tilaisuuksista, ei juomisesta eikä huumeista.
Ei herää oksentamaan puolille päivin.
Onko sellainen tosiaan hauskaa?
Ja siltikin murehduttaa, mistä joutuu luopumaan!
Joutuu luopumaan krapuloista, kurjuudesta, kauheista ihmisistä.
Inhosta, anteeksiantamattomuudesta ja katkeruudesta olisi ikävä luopua!
Mikä suhteenne Jumalaan liekään, Hän se toi teidät tänne tänään.
Joukossanne on tuhansia, joiden suhde Jumalaan ei ole kunnossa.
Kristusta ei ole otettu elämän herraksi, ei ole ymmärretty ottaa.
Ehkä päätöstä pelätään, lykätään tuonnemmaksi.
Ei uskota, että Kristus hyväksyy ihmisen sellaisena kuin tämä on.
Hän odottaa kuitenkin avosylin.
Täällä on myös syntiin takaisin langenneita.
He ovat ehkä onnettomampia kuin ne, jotka eivät Herraa lainkaan tunne.
He ovat saaneet vain pienen palan sitä hyvää, mitä Kristus tarjoaa.
Sitten he ovat luisuneet pois. Niin ei tarvitse elää.
Oikealla opettamisella oppii elämään oikein.
Tänä iltana on mahdollista antaa elämä uudelleen Herralle.
Entä kaikki te uskonnolliset kirkossakävijät!
Oletteko kristittyjä?
Vaikka istuisin autotallissa kaiken päivää, en muuttuisi autoksi!
Kirkkossa istuminen ei tee kristittyä!
Kristuksen omaksi tullaan ottamalla hänet sydämeen.
Kun Jeesusta pyytää Herrakseen, Hän tosiaan alkaa elää ihmisessä.
Hengessä ihminen tulee ikään kuin raskaaksi kaikesta, mitä Jumala on.
Hän alkaa työstää asiaa ja astella polkua pitkin.
Se on maailman jännittävin matka.
Haluan pyytää teitä juuri nyt painamaan päänne alas ja
sulkekaa silmänne, älääkä häiritkö ketään.
Jos koet, että juuri teitä puhutellaan.
Tunnette tarvetta antaa elämänne Jeesukselle.
Olette uskonnollisia, mutta ette ole syntyneet uudelleen.
Teillä ei ole uutta elämää Kristuksessa, josta puhun.
Nostakaa kätenne todella korkealle, jotta näen teidät.
Korkealle, korkealle! Ettehän halua päästää tilaisuutta ohi.
Kukaan ei halua, että taas kerran annoitte tilaisuuden lipua ohi.
Hienoa! Joka puolella on ylhäällä olevia käsiä!
Mikäli Jumala puhuttelee teitä,
valmistautukaa antamaan elämänne Hänelle.
Voitte laskea kätenne.
Tämä on elämänne tärkein päätös.
Onko vielä joku, joka ei nostanut kättään, vaikka haluaisi.
Joku, joka ei kaikkea puhumaani ymmärrä, mutta tarvitsee muutosta.
Joku, joka ei elä oikein
ja haluaa antaa Jeesuksen tulla elämäänsä.
Nostaisitteko kätenne nyt ylös.
Jumalalle kiitos!
Pyydän nyt teitä tekemään jotakin, josta ei yleensä oikein pidetä.
Pyyntööni on hyvä syy.
Pyydän teitä kohta tulemaan luokseni tänne eteen.
Et ehkä halua tulla tänne kaikkien ihmisten eteen,
mutta ette voi aloittaa matkaanne Jeesuksen kanssa Häntä häpeillen.
Älä yritä olla salaisesti kristitty.
Ellette ota paikkaanne täällä, ette ota sitä muuallakaan.
Jos olette vakavissanne,
teitä ei haittaa kauanko aikaa kuluu tai mitä ihmiset ajattelevat.
Raamattu sanoo "Jos ette häpeä Häntä, Hänkään ei häpeä teitä".
Rukoilen kanssanne ja saatte lahjan,
joka auttaa uuden elämän alkuun Kristuksen kanssa.
Voit ottaa ystävän mukaasi eteen.
Tai jos huomaat kätensä nostaneet vierustoverin epäilevän,
rohkaiskaa häntä tulemaan mukaan.
Kaikki te, jotka vakavissanne nostitte kätenne, tulkaa eteen.
Tässä on nuori rohkea mies, joka näyttää teille esimerkkiä.
Tulkaa nyt heti! Juuri nyt! Tulkaa kaikkialta katsomosta!
Odotamme kyllä! Samalla kun ylistämme Herraa, odotamme teitä.
Tulkaa niin lähelle alttaria kuin pääsette!
Tämä on teidän iltanne!
Halleluja!
Pyydän, tulkaa!
Tulkaa vielä vaan!
Pyydän, tulkaa!
Jumalamme hallitsee!
Uusi elämä on tarjolla tänä iltana!
Sydämissänne tapahtuu ihme.
Peilistä ette muutosta näe, ettekä tunne itseänne erilaiseksi.
Voitte kuitenkin luottaa Jumalan sanaan.
Jokainen, joka huutaa Herraa avuksi, pelastuu.
Jokainen!
Ei ole niin syvää kuilua, etteikö Hän sieltä nostaisi.
Nyt rukoilemme yhdessä.
Jeesus tulee elämäänne.
Teistä tulee Jumalan temppeli.
Se on niin kaunista!
Opitte tuntemaan Hänet.
Rukoilette ja puhutte Hänelle!
Älkää velvollisuudesta rukoilko jotakin uskonnollisuuden olentoa.
Puhukaa Jumalalle!
Oppikaa kuuntelemaan Jumalaa.
Tutkikaa Hänen sanaansa, mutta ei velvollisuudentunnosta.
Tutkikaa sanaa halusta oppia tuntemaan Hänet ja Hänen tapansa.
Rukoilkaa kanssani!
Isä Jumala, rakastan Sinua!
Jeesus, uskon sinuun.
Sydämeni on vakuuttunut siitä, että kuolit puolestani.
Maksoit synneistäni.
Vuodatit veresi takiani.
Olen syntinen.
Anteeksi, että olen elänyt kuten olen elänyt.
Anna minulle anteeksi.
Pese minut puhtaaksi kaikista synneistäni.
Tule elämääni juuri nyt.
Otan sinut vastaan, Jeesus.
Annan itseni Sinulle. Luovutan.
Nyt olet minun ja minä olen Sinun.
Olen pelastunut.
Syntini on annettu anteeksi.
Olen Jumalan lapsi.
Olen matkalla taivaaseen ja aion nauttia matkasta!
Nyt kiittäkää Jumalaa!
Se on juuri näin yksinkertaista!
Jos juuri vastaanotit Jeesuksen, edessäsi on vapaus ja rauha.
Ota yhteyttä, niin saat ilmaiseksi kirjamme avuksi matkan alkuun.
Haasteista huolimatta matka tarjoaa ennenkokematonta iloa.
Muistakaa, että Jeesus rakastaa teitä.
Kirjamme auttaa selviytymään menneestä ja nauttimaan tulevasta.
Jumalan siunausta!
Juuri nyt
taivas iloitsee
yhdestä päätöksestä -
sinun päätöksestäsi!
Vaali uutta elämääsi hankkimalla tämä uusi Joyce Meyer -kirja.
Yhteystietomme näkyvät ruudussa. Toimi jo tänään!
Esitämme Iloa arkeen -ohjelman suosituimpia jaksoja.
Tulevassa ohjelmistossa on luvassa eniten ääniä saaneet jaksot.
Suomennos: Sirpa Siitonen